Partiell Chamberwale vum 3. Juni 1928

Bei de Partielle Chamberwale vum 3. Juni 1928 handelt et sech ëm Wale fir d'Chamber, dat lëtzebuergescht Parlament, déi nëmmen an de Walbezierker Osten a Süden ofgehale goufen. Och am Zentrum gouf een neien Deputéierte gewielt.

 Resultater 
D'Rietspartei konnt hiert Resultat liicht verbessere wärend d'Aarbechterpartei méi grouss Erfolleger konnt feieren. Esou huet d'Tageblatt den Dag no de Wale grouss op d'Titelblat geschriwwen: "Unser ist der Sieg!"."Unser ist der Sieg!", Luxemburger Tageblatt, 4. Juni 1928, S. 1 D'Luxemburger Wort huet geschriwwen: "Bei den gestrigen Wahlen zeigte es sich, daß die Rechtspartei sich nicht nur behauptet, sondern fast in sämtlichen Gemeinden erfreuliche Fortschritte aufzuweisen hat. [...] Der Fortschritt der Sozialisten ist mit Ausnahme einiger Gemeinden, in denen ihre Vorherrschaft durch die Rechtspartei ins Wanken gebracht wurde, sehr groß und übersteigt unsere Erwartungen, wenn er auch ihre eigenen nicht zu befriedigen scheint.""Nach den Wahlen", Luxemburger Wort, 4. Juni 1928, S. 1 Allenzwou schreiwen se, déi Radikal wären déi grouss Verléiere vun de Walen.

Déi feministesch Zäitschrëft Action féminine huet vun engem "Ruck nach links" geschriwwen a souwuel der Rietspartei wéi och der Aarbechterpartei virgeworf, datt se keng weiblech Kandidaten op hire Lëschte stoen haten. Déi eenzeg Partei, déi zwou Kandidatinnen an d'Course geschéckt hat, war d'Onofhängeg National Vereenegung. Do hunn d'Catherine Schleimer-Kill an d'Joffer Lamboran kandidéiert, goufen awer net gewielt."Betrachtungen über die Wahlen", L'action féminine, Juni-Juli 1928, S. 1-3

+ Resultater ParteiSëtz Rietspartei 13 Aarbechterpartei  10 Radikal Lénk 2 Onofhängeg Lénkspartei 2 Onofhängeg National Vereenegung 1

 Süden 
Am Verglach mat de Chamberwalen 1925 goufen et am Walbezierk Süden 4 Sëtz méi. D'Rietspartei huet hiet Resultat vu sechs op siwe Sëtz liicht verbessert. D'Aarbechterpartei huet véier Sëtz méi krut a konnt am Ganzen 10 Deputéiert aus dem Süde vum Land an d'Parlament schécken. Den eenzegen Deputéierte vun der Onofhängeger Nationaler Vereenegung, den Hubert Loutsch, konnt säi Mandat verdeedegen. Déi Radikal Lénk dogéint hunn ee Sëtz verluer an den Aloyse Kayser gouf net méi gewielt.

D'Kommunistesch Partei huet bei de Walen 1928 keng Lëscht opgestallt."Nach den Wahlen - Die Kommunisten", Luxemburger Wort, 16. Juni 1931, Säit 4

 Osten 
Am Oste gouf d'Deputéiertenzuel net geännert. D'Onofhängeg Lénkspartei huet hir zwee Sëtz an d'Rietspartei hir fënnef Sëtz behalen, déi si bei de Chamberwalen 1925 kruten. Den Othon Decker vun der Lénkspartei gouf net méi gewielt, dofir awer säi Parteikolleg Auguste Keiffer."Nach den Wahlen" - offiziell Walresultater fir de Walbezierk Osten, Luxemburger Wort, 5. Juni 1928, S. 3 Fir d'Rietspartei huet de Mathias Huss net méi kandidéiert an de Mathias Schaffner gouf nei gewielt. D'Onofhängeg National Vereenegung hat am Osten eng Lëscht opgestallt, mee kee vun hire Kandidate gouf gewielt.

 Zentrum 
Am Zentrum gouf een neie, véierzéngte Sëtz, agefouert. Fir dee Sëtz goufen et sechs Kandidaten: den Antoine Kayser (Onofhängeg National Vereenegung)"Chronique locale", L'indépendance luxembourgeoise, 8. Mee 1928, S. 3, de René Blum (Aarbechterpartei), de Jules Keiffer (Radikal-Sozialistesch Partei)"Chronique locale - Elections législatives", L'indépendance luxembourgeoise, 2. Mee 1928, S. 2, den Nicolas Jacoby (Rietspartei), den Tony Pemmers (Radikal Partei)"Resolution", Luxemburger Tageblatt, 8. Juni 1928, S. 1 an de Jean Bervard-Caruso."Les élections du 3 juin 1928", L'illustré luxembourgeois / Luxemburger Illustrierte, 25. Abrëll 1928, N° 8, S. 1 De Jacoby (11.252 Stëmmen) an de Blum (10.864 Stëmmen) hunn et an den zweeten Tour gepackt, deen de Sonndeg, 10. Juni 1928 gehale gouf. De Jacoby huet d'Stéchwal mat e puer honnert Stëmme méi wéi de Blum Stëmme gewonnen."Stichwahl im Wahlbezirk Zentrum, Luxemburger Wort, 11. Juni 1928, Säit 3"Offizielles Ergebniss der Stichwahl im Bezirk Zentrum, Luxemburger Wort, 13. Juni 1928"Chronique locale", Lindépendance luxembourgeoise, 11. Juni 1928, S. 2

Am Tageblatt vum 8. a vum 9. Juni 1928 huet dd'Radikal Partei aus dem Walbezierk Zentrum hir Unhänger dozou opgeruff, fir de René Blum ze stëmmen."Resolution", Luxemburger Tageblatt, 9. Juni 1928, S. 1

De René Blum war souwisou schonn als Deputéierten am Süde gewielt, mee huet och nach am Zentrum kandidéiert, well wann hie gewonnen hätt da wier hie fir de Walbezierk Zentrum an d'Chamber gaangen an am Süde wier een aneren Deputéierte, den Denis Netgen, a senger Plaz fir d'Aarbechterpartei nogeréckelt."Noch ein paar Worte", Luxemburger Tageblatt, 9. Juni 1928, S. 1

 Sëtz no Walbezierk  
+ Sëtz no Walbezierk Partei / Lëscht Süden Osten Zentrum Total Rietspartei 7 5 1 13 Aarbechterpartei 10 / 0 10 Radikal Lénk 2 / / 2 Onofhängeg Lénkspartei / 2 0 2 Onofhängeg National Vereenegung 1 0 0 1 Total 20 7 1 28

Gewielt Deputéiert
+ Gewielt goufen: Numm Partei Walbezierk Pierre Godart Onofhängeg Lénkspartei Osten Auguste Keiffer Onofhängeg Lénkspartei Osten Joseph Bech Rietspartei Osten Adolphe Klein Rietspartei Osten Jean-Baptiste Didier Rietspartei Osten Mathias Schaffner Rietspartei Osten Jean-Pierre Wiltzius Rietspartei Osten Hubert Loutsch Onofhängeg National Vereenegung Süden Emile Mark Radikal Lénk Süden Albert Clemang Radikal Lénk Süden René Blum Aarbechterpartei Süden Pierre Krier Aarbechterpartei Süden Nicolas Biever Aarbechterpartei Süden Victor Wilhelm Aarbechterpartei Süden Jacques Thilmany Aarbechterpartei Süden Adolphe Krieps Aarbechterpartei Süden Hubert Clement Aarbechterpartei Süden Léon Weirich Aarbechterpartei Süden Jean-Pierre Bausch Aarbechterpartei Süden Pierre Hamer-Lex Aarbechterpartei Süden Pierre Dupong Rietspartei Süden Eugène Dondelinger Rietspartei Süden Eugène Auguste Collart Rietspartei Süden Nicolas Wirtgen Rietspartei Süden Edouard Kirsch Rietspartei Süden Valentin Noesen Rietspartei Süden Albert Wagner Rietspartei Süden Nicolas Jacoby Rietspartei Zentrum

 Quellen 
 "Nach den Wahlen" - Offiziell Walresultater fir de Walbezierk Osten, Luxemburger Wort, 5. Juni 1928, S. 3
 "Betrachtungen zu den Wahlen" - Offiziell Walresultater fir de Walbezierk Süden, Luxemburger Tageblatt, 6. Juni 1928, S. 1-2
 "Die Kammerwahlen vom 3. Juni" - Offiziell Walresultater fir de Walbezierk Zentrum, Obermosel-Zeitung, 5. Juni 1928, S. 2
 "Kammerwahlen im Bezirk Süd" - Offiziell Walresultater fir de Walbezierk Süden, Obermosel-Zeitung, 7. Juni 1928, S. 1-2
 "Nos députés nouvellement élus (le 3 juin 1928)", Luxemburger Illustrierte, N° 11, 10. Juni 1928, S. 149 an 151

1928
Kategorie:1928